Държавен вестник, бр. 64, 2017 г., стр. 25

БРОЙ  64	
Д Ъ Р Ж А В Е Н  В Е С Т Н И К 	
СТР.  25  
достатъчно време за изпълнението на задъл­
женията си в управлението на банката, в 
която се назначава.
(2) С документите и информацията по 
ал. 1, т. 1 – 4 и т. 8 се доказва изпълнени­
ето на изиск­ванията по чл. 11, ал. 1, т. 1 и 
т. 3 – 9 ЗКИ. 
(3) Документите и информацията по ал. 1, 
т. 5 – 10 се представят във връзка с прецен­
ката на БНБ относно наличието на квали­
фикация, способности и познания на лицето 
за изпълнение на възложените му функции 
и задачи и отсъствието на съмнения за него­
вата безпристрастност съгласно чл. 46, ал. 3 
и чл. 54, ал. 2 .
Чл. 3. Лице, завършило висше учебно 
заведение в чужбина, представя препис от 
диплома за завършено висше образование с 
придобитата образователно-квалификацион­
на степен в чуждестран­но висше училище, 
признато от компетентния държавен орган 
на съответната страна за част от системата є 
за светско висше образование, при спазване 
на изискванията на чл. 8, ал. 3 от Наредбата 
за държавните изисквания за признаване на 
придобито висше образование и завършени 
периоди на обучение в чуждестранни висши 
училища. 
Чл. 4. Управителният съвет на БНБ, под­
управителят, ръководещ управление „Банков 
надзор“, или оправомощени от тях лица могат 
да изискат представяне на удостоверение за 
признаване на висше образование, издадено 
по реда на Наредбата за държавните изис­
квания за признаване на придобито висше 
образование и завършени периоди на обучение 
в чуждестранни висши училища.
Чл. 5. С лице, което е заявило интерес да 
бъде назначавано като временен или извън­
реден управител, може да бъде проведено 
събеседване и/или да се изискат допълнителни 
документи (включително препоръки), в слу­
чай че документите, които са представени, 
не дават пълна представа за наличието на 
квалификация, способности и познания или 
за неговата надеждност и пригодност.
Чл. 6. (1) Лице, което отговаря на изисква­
нията по чл. 46, ал. 2 и чл. 54, ал. 2 ЗВПКИИП, 
може да заяви по всяко време интерес пред 
Българската народна банка да бъде назначава­
но като временен или извънреден управител и 
представя документи и информация по чл. 2, 
ал. 1, т. 1 – 3 и т. 5 – 8. Българската народна 
банка публикува образец на заявление на 
своята интернет страница.
(2) Българската народна банка поддържа 
информацията относно лицата по ал. 1 и 
може да назначава за временен или извънре­
ден управител едно или повече от тези лица 
и/или едно или повече лица извън тези по 
ал. 1. Лицата по изречение първо уведомя­
ват Българската народна банка в случаите, 
когато заявеният от тяхна страна интерес е 
отпаднал.
(3) При вземането на решение за назнача­
ване на едно лице за временен или извънреден 
управител Българската народна банка изиск­
ва пълен и актуален набор от документи и 
информация, посочени в чл. 2. 
(4) Изискването по ал. 3 се прилага и когато 
временен управител, назначен при условията 
на чл. 46, ал. 1 ЗВПКИИП, както и квестор, 
назначен при условията на чл. 106, ал. 1 ЗКИ, 
се назначава за извънреден управител в същата 
банка, в която до момента e бил назначен за 
временен управител или квестор.
Допълнителна разпоредба
§ 1. По смисъла на тази наредба:
1. „Свързано лице“ е понятие по смисъла 
на § 1, т. 4, букви „б“ – „и“ от допълнителните 
разпоредби на ЗКИ.
2. „Банкова група“ е група по смисъла 
на § 1, т. 11 от допълнителните разпоредби 
на ЗКИ.
3. „Длъжности с ръководни функции“ е 
понятие по смисъла на § 1, т. 1 от допъл­
нителните разпоредби на Наредба № 20 от 
2009 г. за издаване на одобрения за членове на 
управителния съвет (съвета на директорите) 
и надзорния съвет на кредитна институция 
и изисквания във връзка с изпълнение на 
техните функции.
Преходни и заключителни разпоредби
§ 2. Всички документи на чужд език, 
представени по реда на тази наредба, се 
придружават с превод на български език, 
извършен от оторизирана от Министерството 
на външните работи на Република България 
агенция за преводи или от консулски или 
дипломатически служител в държавата по 
произход на документа, а представяните 
официални документи трябва да бъдат и ле­
гализирани, когато е приложимо. Отделни 
частни документи от съществено значение 
за преценката относно спазването на изис­
кванията на тази наредба могат да бъдат 
изискани с нотариална заверка на подписите 
на лицата, които са ги издали.
§ 3. Тази наредба се издава на основание 
чл. 46, ал. 3 и чл. 54, ал. 2 от Закона за въз­
становяване и преструктуриране на кредитни 
институции и инвестиционни посредници и 
е приета с Решение № 115 от 26.07.2017 г. на 
Управителния съвет на Българската народна 
банка.
За управител:
Димитър Костов